Sewwieq ta' mutur weġġa' gravi wara li kien involut f'inċident tat-traffiku. L-inċident seħħ ilbieraħ għall-ħabta tat-8.30pm fi Triq il-Belt Valletta, iż-Żurrieq. Ritratt: Pulizija Fi stqarrija tal-Pulizija ntqal li l-ħabta seħħet bejn karozza misjuqa minn raġel ta' 27 sena residenti l-Gudja, u mutur misjuq minn raġel ta' 24 sena residenti Ħal Għaxaq. Fuq il-post issejjaħ tim mediku u ambulanza ħadet lix-xufier tal-mutur l-Isptar Mater Dei sabiex jingħata l-kura meħtieġa. Membri mid-Dipartiment tal-Protezzjoni Ċivili kienu wkoll fuq il-post sabiex jassistu. L-investigazzjonijiet mill-Pulizija għadhom għaddejjin. .td_uid_3_6173efbca32ac_rand.td-a-rec-img{text-align:left}.td_uid_3_6173efbca32ac_rand.td-a-rec-img img{margin:0 auto 0 0}